钦定古今图书集成/理学汇编/学行典/第091卷 > 朱子全书 > 《答江元适》
## 钦定古今图书集成/理学汇编/学行典/第091卷 > 朱子全书 > 《答江元适》

所谕，汪洋博大，不可涯涘。然窃以平生所闻于师友
者验之，虽其大致规模不能有异，至其所以语夫进
修节序之缓急先后者，则或不同矣。盖某之所闻，以
为天下之物无一物不具夫理，是以圣门之学、“下学
之序，始于格物以致其知，不离乎日用事物之闲，别
其是非，审其可否，由是精义入神，以致其用。”其闲曲
“折纤悉，各有次序，而一以贯通。无分段、无时节、无方
所以为精也，而不离乎粗；以为末也，而不离乎本。必
也优游潜翫，餍饫而自得之，然后为至。固不可自画
而缓，亦不可以欲速而急。譬如草木自萌芽生长，以
至于枝叶华实，不待其日至之时，而揠焉以助之长。
岂不无益而反害之哉？”凡此，与《来教》所谓伤时痛俗，
急于自反，且欲会通其旨要，以为驻足之地者，其本
末指意，似若不同，故前后反复之言，率多违异。今始
论其大概，以为求教之目。其他曲折，则非得面承，不
能究也。“精义”二字，闻诸长者。所谓义者，宜而已矣。物
之有宜有不宜，事之有可有不可，吾心处之，知其各
有定分而不可易，所谓义也。精义者，精诸此而已矣。
所谓精云者，犹曰“察之”云尔。精之至而入于神，则于
事物所宜，毫厘委曲之闲，无所不悉，有不可容言之
妙矣，此所以致用而用无不利也。来教之云，似于名
言之闲小有可疑，故复陈之。